**Oslo, 14.mai 2020**

**Veileder for arrangører av lokale og regionale turneringer**

NTF har på bakgrunn av helsemyndighetenes smittevernveileder laget en oppdatert veiledning for klubber som ønsker å arrangere lokale og regionale turneringer i den turneringsfrie perioden fram til 15.juni. For å ivareta sikkerheten til spillere og arrangører bør klubbene stille med ekstra bemanning for å påse at smittevernreglene kan gjennomføres.

**Hvem kan delta i lokale og regionale turneringer?**

For å kunne delta i en slik turnering må spilleren kunne dra fram og tilbake til sitt eget hjem samme dag. Det betyr at dersom man må overnatte et annet sted enn hjemme er reisen for lang.

**Krav til arrangør**

* Kun friske personer uten symptomer kan delta
* Det oppfordres til kun singlespill
* Spillerne takker hverandre for kampen kun muntlig
* Benker bør plasseres slik at spillerne bytter side på hver sin side av nett
* Det er ikke tillatt å berøre nett, stolper og øvrig utstyr
* Det er kun arrangør som koster og vedlikeholder banene etter kampene
* Arrangør må ha såpevann, antibac eller tilsvarende tilgjengelig for spillerne til håndvask både før, under og etter kamp
* Garderober og dusj skal ikke benyttes
* Toalett kan benyttes dersom hyppig renhold kan ivaretas
* Spillerne oppfordres til å ta med egen mat og drikke. Kafè kan kun være åpen dersom strenge hygienetiltak kan ivaretas og 1-metersregelen overholdes
* Spillerne oppfordres til å benytte alternativer til kollektivtransport i forbindelse med reise til og fra turneringen
* Dersom det arrangeres flere klasser bør det legges opp til at en klasse er ferdigspilt før neste påbegynnes
* Det må aldri være mer enn 50 personer tilstede på anlegget til samme tid. Dette betyr blant annet at deltakerbegrensning må benyttes
* **Arrangør må føre protokoll over alle personer som er tilstede på anlegget i løpet av turneringen. Dette pga smittesporing i tilfelle smitte skulle oppstå**

Den fullstendige smittevernveilederen finner du [her](https://www.idrettsforbundet.no/contentassets/f6586a2955d946d580eebb279420aaae/idrettsveileder_endelig_11.05.20_.pdf).

Med vennlig hilsen

Svein Are Lapstun

Turnerings- og administrasjonsansvarlig

Norges Tennisforbund